NWR บวก 7% หลังคว้า 3 งานใหม่ มูลค่ารวมกว่า 900 ลบ.
NWR บวก 7% หลังคว้า 3 งานใหม่ มูลค่ารวมกว่า 900 ลบ. ล่าสุดอยู่ที่ 0.65 บาท บวก 0.04 บาท หรือ 6.56% มูลค่าซื้อขาย 19.76 ล้านบาท
NWR บวก 7% หลังคว้า 3 งานใหม่ มูลค่ารวมกว่า 900 ลบ. ล่าสุดอยู่ที่ 0.65 บาท บวก 0.04 บาท หรือ 6.56% มูลค่าซื้อขาย 19.76 ล้านบาท
22 ก.พ. 2564

ผู้สื่อข่าวรายงานว่า ราคาหุ้น บริษัทเนาวรัตน์พัฒนาการ จำกัด (มหาชน) หรือ NWR ล่าสุด ณ เวลา 11.06 น. อยู่ที่ 0.65 บาท บวก 0.04 บาท หรือ 6.56% สูงสุดที่ 0.67 บาท ต่ำสุดที่ 0.62 บาท ด้วยมูลค่าซื้อขาย 19.76 ล้านบาท

ทั้งนี้ ราคาหุ้น NWR ปรับตัวขึ้น หลังบริษัทลงนามในสัญญารับงาน 3 โครงการใหม่ มูลค่ารวม 929.51 ล้านบาท ได้แก่ โครงการก่อสร้างบ่อพักและท่อร้อยสายไฟฟ้าใต้ดินบริเวณพื้นที่ก่อสร้างอุโมงค์ทางเดินลอดถนนหน้าพระลานและถนนมหาราช ของการไฟฟ้านครหลวง (กฟน.) มูลค่า โครงการ 10.80 ล้านบาท ระยะเวลาก่อสร้าง ตั้งแต่ 16 ก.พ.64 ถึง 16 เม.ย.64
รวมทั้งการลงนามในสัญญาก่อสร้าง B.Grimm Power 7; BPAMR CCCP Project จากบริษัท TPSC (Thailand) มูลค่าโครงการ 601.63 ล้านบาท ระยะเวลาก่อสร้าง 26 เดือน และกิจการร่วมค้า ทีเอ็น ซึ่งประกอบด้วย NWR และ บริษัทถนอมวงศ์บริการ ร่วมลงนามในสัญญาก่อสร้างระบบทางขับขนานด้านทิศเหนือ และปรับปรุงทางขับท้ายหลุมจอด พร้อมทางขับ A และ B ท่าอากาศยานแม่ฟ้าหลวง จังหวัดเชียงราย ของ บมจ.ท่าอากาศยานไทย (AOT) มูลค่าโครงการ 674.10 ล้านบาท โดยสัดส่วนของงาน NWR (49%) คิดเป็น 317.08 ล้านบาท ระยะเวลาก่อสร้าง 660 วัน